Jabarkan PEKARA KETIGA: PERANAK MENUA dari Perisytiharan Kuching dalam bahasa melayu

Kami deka numbuhka Komisyen Di-Raja dikena mutarka penanggul peranak menua luar ke enda sah nyadi peranak menua Malaysia, pia mega penanggul tu ke udah nuntung Sarawak enggau Sabah.

PEKARA KEEMPAT: MERI PULAI TANAH BANSA ASAL (NCR)

Kami deka ngamatka sereta ngemendarka kuasa ti udah ditetapka dalam Adat Menua Sarawak enggau Sabah dikena numbuhka Komisyen Tanah dikena mansik, mutarka penyarut, nyikapka atur nyukat lalu meri pulai hak Tanah Bansa Asal ba Tanah Bansa Asal.

PEKARA KELIMA: PENGELANDIK GAWA PERANAK MENUA SARAWAK ENGGAU SABAH

Kami deka ngamat sereta ngemendarka padu mangku pengawa ke semua peranak menua Sarawak enggau Sabah nyadi kepala dalam Opis-Opis Perintah di menua sida empu lalu ngena kuasa-kuasa Sekretari-Sekretari Menua ke dua buah menua nya lalu pia mega ngenuluka padu mangku pengawa ke peranak menua Sarawak enggau Sabah ba ikas Perintah Besai ti bekereja di menua Sarawak enggau Sabah.

PEKARA KEENAM: ASIL MINYAK TI PATUT

Kami deka nikika bayar minyak petroleum enggau asil hidrokarbon ke menua Sarawak enggau Sabah ngagai ikas 20% ari penyampau 5% ke ngelama tu.

PEKARA KETUJUH: PEMANSANG SAMA RATA

Kami deka nikika ikas pemansang infrastrukta di menua Sarawak enggau Sabah sama bela sebaka enggau ikas di Semenanjung Malaysia.

kami, jadika ti ngengkahka sainjari, ngaga penetap ti jadika semaya entara Pakatan Rakyat enggau semua peranak Malaysia, kena seharitu 16hb September 2012, beserimbai enggau Hari Malaysia, ngambika auh iya didinga ari tuchung munggu lalu nelusur ngili batang sungai nyentuk ke tasik besai; awakka kitai dilepaska; lalu peranak raban bansa kitai ulih idup dalam penyerakup !

Disaksika ngelabuhka sainjari, ti diberi kuasa, lalu semua peranak Malaysia jadika saksi ditu.

Disain di nengeri Kuching, kena seharitu 16hb Sembilan, 2012, dalam enam salin ti endur genap salin deka disimpan genap iku orang ti ngelabuhka sainjari.